জিএসটি হার আরও কমানো হবে, বার্তা নির্মলা সীতারামনের

নয়াদিল্লি: সব কিছুতেই জিএসটি (GST), এই নিয়ে বিরোধীরা কেন্দ্রের বিরুদ্ধে লাগাতার আক্রমণ শানিয়েছে। ছেড়ে কথা বলেননি মুখ্যমন্ত্রী মমতা বন্দ্যোপাধ্যায়ও (Mamata Banerjee)। এবার সেই জিএসটি কমানোর প্রতিশ্রুতি দিলেন কেন্দ্রীয় অর্থমন্ত্রী নির্মলা সীতারামন (Union Finance Minister Nirmala Sitharaman)।

সংবাদমাধ্যমের অ্যাওয়ার্ড অনুষ্ঠানে এসে নির্মলা সীতারামন বলেন, করের ধাপকে যুক্তিসঙ্গত করে তোলার প্রক্রিয়া প্রায় সমাপ্ত। এবার জিএসটি কমানো নিয়ে চিন্তাভাবনা করা হচ্ছে।

উল্লেখ্য, ২০১৭ সালে ১ জুলাই জিএসটি-র গড় হার ধরা হয় ১৫.৮%। ২০২৩ সালে সেটি কমে দাঁড়ায় ১১.৪% শতাংশে। কর বৃদ্ধির কারণেই জিএসটি হ্রাস।

আরও পড়ুন: দিল্লির বিজেপি বিধায়ক রবীন্দ্র সিং নেগির মাছ বিক্রি বন্ধের ফতোয়া মানতে নারাজ বাংলা

প্রসঙ্গত, অর্থমন্ত্রীর সভাপতিত্বে রাজ্যগুলির অর্থমন্ত্রীদের নিয়ে তৈরি হয়েছিল জিএসটি কাউন্সিল। কাউন্সিলের পরবর্তী সভার আগে তিনি পুরো বিষয়টির একটি পর্যালোচনা করবেন। করের হার ধার্য করা এবং সেটিকে যুক্তিসঙ্গত করার জন্য একদিকে করের ধাপ হ্রাস করার পাশাপাশি হার সরলীকরণের বিষয়েও পর্যালোচনা চলছে।

রাষ্ট্রায়ত্ত ব্যাঙ্কগুলির অংশীদারিত্ব হ্রাসের বিষয়ে, সীতারামন বলেন, যে সরকার জনসাধারণের শেয়ারের পরিমাণ বাড়ানোর জন্য প্রতিশ্রুতিবদ্ধ। “আমরা রাষ্ট্রায়ত্ত ব্যাঙ্কগুলিতে আরও খুচরা বিনিয়োগকারী রাখতে চাই।

শেয়ার বাজারের অস্থিরতার কারণ এবং বাজারকে আরও শান্ত করার পথ কীভাবে তৈরি হচ্ছে সে সম্পর্কে এক প্রশ্নের জবাবে সীতারামন বলেন, “এটা এমন জিজ্ঞাসা করার মতো যে বিশ্ব কি শান্ত থাকবে, যুদ্ধ কি শেষ হবে, লোহিত সাগর কি নিরাপদ হবে, কোন সমুদ্র জলদস্যু থাকবে না? আমি কি এ বিষয়ে মন্তব্য করতে পারি অথবা আপনাদের কেউ মন্তব্য করতে পারেন?